อภิสิทธิ ์ ระบุ แก้มาบตาพุดเอกชนต้องยึดกม.
นายกฯ&nbsp; ย้ำ เอกชนต้องปฏิบัติตามกฎหมายแก้มาบตาพุด ระบุ รอข้อมูลรองนายกฯกอร์ปศักดิ์ สรุปวันนี้ก่อน เตรียมชงเข้า ครม.
25 ม.ค. 2553

นายกฯ  ย้ำ เอกชนต้องปฏิบัติตามกฎหมายแก้มาบตาพุด ระบุ รอข้อมูลรองนายกฯกอร์ปศักดิ์ สรุปวันนี้ก่อน เตรียมชงเข้า ครม.
นายอภิสิทธิ์ เวชชาชีวะ นายกรัฐมนตรี  กล่าวถึงปัญหามาบตาพุดว่า  รัฐบาลยังเคารพในคำสั่งของศาลปกครอง และต้องการให้ผู้ประกอบการทุกโครงการที่ลงทุนในนิคมอุตสาหกรรมเคารพกฎหมายและยึดแนวปฏิบัติตามมาตรา 67 วรรค 2
ทั้งนี้จะขอรอฟังผลสรุปจากที่ประชุมวันนี้ระหว่างภาคเอกชนที่ลงทุนในนิคมอุตสาหกรรมมาบตาพุดกับนายกอร์ปศักดิ์ สภาวสุ เลขาธิการนายกรัฐมนตรี เกี่ยวกับแนวทางการแก้ไขปัญหาการลงทุนในมาบตาพุด หลังจากที่เมื่อวันที่ 22 ม.ค.53 ศาลปกครองสั่งยกคำร้อง 30 โครงการของภาคเอกชนที่ขอออกจากมาตรการคุ้มครองชั่วคราว ที่ถูกให้ระงับโครงการลงทุนไปก่อนหน้านี้
"จะรอฟังผลที่ประชุมของคุณกอร์ปศักดิ์ วันนี้ก่อน และจะนำข้อเสนอเข้าสู่ที่ประชุมคณะรัฐมนตรีวันพรุ่งนี้ (26 ม.ค.)"นายกฯกล่าว